יריבים (סדרת טלוויזיה)

יריבים (באנגלית: Rivals) היא סדרת טלוויזיה קומית שנוצרה עבור דיסני+. זהו עיבוד לרומן באותו שם של ג'ילי קופר משנת 1988. בסדרה מככבים דייוויד טננט, איידן טרנר, קתרין פרקינסון, ליסה מקגריליס, אלכס האסל, אמילי אטאק ודני דייר.

 תקציר העלילה 
העלילה מתרחשת במחוז האנגלי הבדיוני רוטשייר. לורד טוני באדינגהם, הבעלים של רשת הטלוויזיה קוריניום הוא יריב מושבע של רופרט קמפבל-בלאק. באדינגהם הוא לורד שנולד למשפחה פשוטה וקיבל את התואר שלו במהלך חייו והוא לכאורה איש משפחה שמתגורר עם אשתו וילדיו, קמפבל-בלאק הוא בן אצולה מזה דורי דורות, גרוש, ילדיו אינם רואים אותו, והוא מעורב באינספור שערוריות שונות.

דקלן אוהרה, כוכב טלוויזיה ב-BBC מקבל הצעה מלורד טוני באדינגהם, הבעלים של חברת הטלוויזיה קוריניום, לעזוב את ה-BBC ולעבור לעבוד אצלו. אוהרה עובר לרוטשייר, שם הוא מתוודע לתושבי האזור האקסצנטרים. במהלך הסדרה, אוהרה מסתכסך עם באדינגהם ומחליט יחד עם קמפבל-בלאק, יריבו המושבע של באדינגהם ו להקים רשת טלוויזיה מתחרה ולהתחרות על הזיכיון.

 צוות השחקנים 
 אלכס האסל בתפקיד רופרט קמפבל-בלאק
 דייוויד טננט בתפקיד הלורד טוני באדינגהם
 איידן טרנר בתפקיד דקלן אוהרה
 ויקטוריה סמורפיט בתפקיד מוד אוהרה
 בלה מקלין בתפקיד אגתה 'טאגי' אוהרה
 קטריונה צ'נדלר בתפקיד קייטלין אוהרה
 נאפסה וויליאמס בתפקיד קמרון קוק
 קתרין פרקינסון בתפקיד ליזי ורקר
 אוליבר כריס בתפקיד ג'יימס וריקר
 דני דייר בתפקיד פרדי ג'ונס
 ליסה מקגריליס בתפקיד ולרי ג'ונס
 קלייר רושברוק בתפקיד ליידי מוניקה באדינגהם
 לוק פסקולינו בתפקיד בזיל 'באס' באדינגהם
 לואי לנדאו בתפקיד ארצ'י באדינגהם
 אמילי אטאק בתפקיד שרה סטראטון
 רופוס ג'ונס בתפקיד פול סטראטון
 לארה פיק בתפקיד דייזי באטלר
 אנאבל שולי בתפקיד ביטי ג'ונסון
 מגי סטיד בתפקיד ליידי גוסלינג
 דייוויד קלדר בתפקיד פרגוס פני
 הוברט ברטון בתפקיד ג'רלד מידלטון
 גיא סינר בתפקיד הבישוף ברנטון
 ברנדן פטריקס בתפקיד הנרי המפשייר
 ריץ' קיבל בתפקיד בריאן התרינגטון
 גארי למונט בתפקיד צ'ארלס פיירבורן

 הפקה 
באוגוסט 2022, דווח שבדיסני+ מתוכנן עיבוד בן שמונה חלקים לרומן של ג'ילי קופר, יריבים. דומיניק טרידוול-קולינס יהיה בצוות ההפקה והכתיבה, יחד עם לאורה ווייד ככותבת. קופר עצמה יחד עם פליסיטי בלאנט, הסוכנת הספרותית שלה, ישמשו כמפיקות בפועל בתוכנית.

 ליהוק 
במרץ 2023 דווח כי לסדרה לוהקו דייוויד טננט, דני דייר, קתרין פרקינסון ואלכס האסל בין השחקנים. באותו חודש נוספו לצוות השחקנים ויקטוריה סמורפיט ואיידן טרנר. במאי 2023 הליהוק הסתיים עם הליהוק של לארה פיק ודייוויד קלדר.

 צילומים 
יריבים היא הסדרה הראשונה ששצולמה ב-TBY2, מתקן חדש של אולפני Bottle Yard בהנגרוב, בריסטול. הצילומים התרחשו גם בטטברי, גלוסטרשייר

 הפצה 
הסדרה יצאה בבריטניה ובעולם, כולל אוסטרליה, ב-Disney+ ובארצות הברית ב-Hulu ב-18 באוקטובר 2024.

 ביקורת 
באתר Rotten Tomatoes הסדרה קיבלה את הציון 94% עם דירוג ממוצע של 7.7/10, בהתבסס על 17 מבקרים. באתר Metacritic הסדרה קיבלה את הציון %84, ציון ממוצע של 12 מבקרים.

 פרסים ומועמדויות 
פרסשנהקטגוריהעבורתוצאהמקורפרס באפט"א לטלוויזיה2025השחקן הטוב ביותרדייוויד טננטשחקנית המשנה הטובה ביותרקתרין פרקינסוןרגע בלתי נשכחרופרט קמפבל-בלאק ושרה סטרטון נלכדים במשחק טניס עירוםפרס באפט"א אמנותי לטלוויזיה2025הליהוק הטוב ביותר: תוכנית מתוסרטתקלי ולנטיין הנריהמוזיקה המקורית הטובה ביותר: עלילתינטלי הולט, ג'ק הלאמהאיפור ועיצוב שיער הטובים ביותרג'יל סוויני, אבי ברדרטון, נטלי אלן, טיפאני פייר, פרנציסקה רוסלהובר, מרטין ווטקינסעיצוב ההפקה הטוב ביותרדומיניק היימן

 קישורים חיצוניים 

 הערות שוליים 

קטגוריה:סדרות טלוויזיה בריטיות שעלו לשידור בשנות ה-2020